  Алёна Григорьева 432 миллион манет басьтӥз федерал коньдэтысь Удмуртия Ижкарысь «Столичный» микрорайонын выль школалы. Та сярысь 10 коньывуонэ ивортӥз Удмуртиысь кивалтэтлэн тӧроез Виктор Савельев. Солэн верамезъя, арлы быдэ элькунын 4 школа пуктӥськоз яке выльдӥськоз. Та программа, тодэ вайытом, элькунамы ужалоз 2025-ти арозь. Нырысетӥ дышетсконни кылдоз Ижкарысь «Столичный» микрорайонын. Туэ толсуре со быдэстэмын луоз ини. Выль юртъерын одӥг сменае 825 нылпиос дышетскыны быгатозы. Нош вуонояз аре 500 интылы школаос пуктыны малпало Кезын но Алнашын. Федерал программая Удмуртиын эшшо 38 сюрс дышетскисьёслы выль интыос кылдозы на. Тегъёс: Дышетон Ижкар Удмуртия школаос кивалтэт  